ગુજરાતમાં હાલમાં ૭૦ હજાર દારૂની પરમિટ આપવામાં આવેલી છે. આમાંથી 60 ટકા માત્ર સ્વાસ્થ્યના આધારે આપવામાં આવેલી છે. જ્યારે બાકીની કેટેગરીમાં મુસાફરો, વિદેશીઓ, નિવૃત્ત સૈનિકો જેવાને આ પરમિટ આપવામાં આવી છે. નશાબંધીખાતાનાં અધિકારીઓનું કહેવું છે કે આ નવા નિયમોનો મુસદ્દો ગૃહ મંત્રાલયને બુધવારે મોકલી દેવામાં આવ્યો છે. જે આ મુસદ્દાનો લીગલ ડીપાર્ટમેન્ટમાં મોકલશે. આ બધી પ્રક્રિયાને પૂરી થતા ઓછામાં ઓછા ૧૫ દિવસ લાગશે. આ કવાયત અંગે રાજ્યનાં ગૃહમંત્રી પ્રદીપસિંહ જાડેજાએ કહ્યું કે, આ પ્રકારનો કોઇ મુસદ્દો મારી ઓફિસ આવ્યો નથી. જો કે અમે નવા નિયમો ટૂંક સમયમાં જ જાહેર કરીશું.